58. ΑΝΑΓΚ. ΝΟΜΟΣ υπ' αριθ. 170 της 30/31 Οκτ. 1967 (ΦΕΚ Α' 189) Περί τρόπου βεβαίωσεως παραβάσεων και επιβολής ποινών σχετικώς με την στάθμευσιν οχημάτων, κυκλοφορίαν πεζών και οχημάτων, ως και άλλων τινών συναφών διατάξεων. Άρθρ.1.-1.Επιβάλλεται ειδικόν τέλος διά την στάθμευσιν αυτοκινήτων και οχημάτων εν γένει δημοσίας ή ιδιωτικής χρήσεως εις δημοτικούς ή κοινοτικούς ή κοινοχρήστους χώρους, καθοριζομένους διά στάθμευσιν οχημάτων ελεγχομένην διά μετρητών. 2.Οι χώροι ελεγχομένης σταθμεύσεως ως και η χρονική κατά χώρον διάρκεια της σταθμεύσεως, καθορίζονται δι' αποφάσεως του Δημάρχου ή Προέδρου Κοινότητος, εκδιδομένης μετά σύμφωνον γνώμην της αρμοδίας κατά τόπον Υπηρεσίας Τροχαίας Κινήσεως και της εχούσης την ευθύνην του ελέγχου της επαρκείας (ικανότητος) του οδικού δικτύου Υπηρεσίας του Υπουργείου Δημ. Έργων. 3.(Η παρ.3, που είχε αντικατασταθεί από την παρ. Ι άρθρ. 59 Νόμ. 1416/84 (τόμ. 3 σελ. 52,263) αντικαταστάθηκε και πάλι από το άρθρ. 4 Νόμ. 1900/17-17 Σεπτ. 1990 (ΦΕΚ Α' 125) (τόμ. 3 σελ. 52,360). Τα τέλη σταθμεύσεως αναπροσαρμόστηκαν Βλ. άρθρ. 16 παρ. 3 Νόμ. 1080/20-22 Οκτ. 1980 ΦΕΚ Α' 246 (τόμ. 3Α σελ. 318,37). Με το άρθρο μόνο Π.Δ. 22/4-8 Ιαν. 1982 (ΦΕΚ Α' 3), (Τόμ. 3, σελ. 52,250), καταργήθηκαν οι διατάξεις που πρόβλεπαν την έγκρισιν των αποφάσεων και πράξεων των δημοτικών και κοινοτικών συμβουλίων από τον Νομάρχη. 4.Διά την εφαρμογήν των περί ελεγχομένης σταθμεύσεως διατάξεων δύναται να προσλαμβάνωνται υπό του οικείου Δήμου πρόσθετοι Χωροφύλακες, ή Αστυφύλακες κατά λόγον αρμοδιότητος και κατά τας περί τούτων ισχυούσας διατάξεις, προς ενίσχυσιν των αστυνομικών Οργάνων. 21.Ε.α.57-58 Γενικά περί κυκλοφορίας αυτοκινήτων Άρθρ.12.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως, αι δε διατάξεις αυτού κατισχύουσι πάσης ετέρας άλλως οριζούσης. Άρθρ.2.-1.(Η παρ. 1 που είχε αντικατασταθεί από την παρ. 2 άρθρ. 59 Νόμ. 1416/84 (τόμ. 3 σελ. 52,263) αντικαταστάθηκε και πάλι από το άρθρ. 4 Νόμ. 1900/17-17 Σεπτ. 1990 (ΦΕΚ Α΄ 125), (τόμ. 3 σελ. 52,360). 2.Όστις θέτει εν λειτουργία τον μετρητήν χρόνον σταθμεύσεως, δια τοποθετήσεως εντός αυτού κέρματος κιβδήλου ή άλλου προσφόρου αντικειμένου, τιμωρείται δια φυλακίσεως μέχρις 1 έτους ή δια χρηματικής ποινής. 3.Ο εκ προθέσεως επιφέρων οιανδήποτε φθοράν ή βλάβην του μετρητού χρόνου σταθμεύσεως ή εμπόδιον εις την λειτουργίαν αυτού τιμωρείται δια φυλακίσεως μέχρι 2 ετών. Εάν η πράξις εξετελέσθη εξ αμελείας επιβάλλεται φυλάκισις μέχρις 1 μηνός. Η ποινική δίωξις δια τας παραβάσεις του παρόντος άρθρου χωρεί και αυτεπαγγέλτως. 4.«Οι υπό των δήμων και κοινοτήτων, προσλαμβανόμενοι πρόσθετοι χωροφύλακες ή αστυφύλακες δικαιούνται να βεβαιούν πταισματικάς παραβάσεις εις χώρους ελεγχομένης σταθμεύσεως οχημάτων κατά την υπό του Ν.Δ. 805/71 προβλεπομένην διαδικασίαν. Πάσα, δια την εφαρμογήν της διατάξεως ταύτης, λεπτομέρεια καθορίζεται κατά τα υπό του άρθρ. 7 του ανωτέρω Ν.Δ/τος οριζόμενα». Η παρ. 4 προσετέθη δια του άρθρ. 53 Νόμ. 180/1975 (τόμ. 3 σελ. 52,21). Άρθρ.3.-1.(Η παρ. 1 που είχε αντικατασταθεί από την παρ. 3 άρθρ. 59 Νόμ. 1416/84 (τόμ. 3 σελ. 52,263) αντικαταστάθηκε και πάλι από το άρθρ. 4 Νόμ. 1900//17-17 Σεπτ. 1990 (ΦΕΚ Α΄ 125), (τόμ. 3 σελ. 52,360). 2.(Κατηργήθη δια του άρθρ. 112 Νόμ. 614/1977, κατωτ. σελ. 262,651). Άρθρ.4.-1-2.(Κατηργήθησαν δια του άρθρ. 7 Ν.Δ. 805/1971, περί πταισματικών παραβάσεων βεβαιουμένων παρά των αστυνομικών οργάνων, τόμ. 9 σελ. 160,401). 3.(Κατηργήθη δια του άρθρ. 112 Νόμ. 614/1977, κατωτ. σελ. 262,651). 4.(Κατηργήθη ως αι παρ. 1-2). Διοικητικαί ποιναί Άρθρ.5-8.(Κατηργήθησαν δια του άρθρ. 112 Νόμ. 614/1977, κατωτ. σελ. 262,651). Άρθρ.9.-Ειδικώς δια την εκδίκασιν παραβάσεων κυκλοφορίας, διαπραττομένων επί Εθνικών, ή άλλων οδών, αρμόδια καθίστανται τα εις πόλεις, πλησιέστερον προς τον τόπον της παραβάσεως, εδρεύοντα δικαστήρια, ανεξαρτήτως της γενικωτέρας τοπικής αρμοδιότητος αυτών, μη αποκλειομένης και της εκ του τόπου κατοικίας ή διαμονής του παραβάτου γενικής αρμοδιότητος. Άρθρ.10.-Οι επί κεφαλής των περιπολικών αυτοκινήτων Ανθυπασπισταί και Υπαξιωματικοί Χωροφυλακής, δύνανται να εκτελέσωσιν ανακριτικά καθήκοντα. Η αρμοδιότης αυτών επεκτείνεται εφ’ όλης της οδού ή περιφερείας, εφ’ ης ασκείται η υπηρεσία περιπολίας, ανεξαρτήτως της αρμοδιότητος της καθοριζομένης υπό της χωρογραφικής κατανομής της Χωροφυλακής. Άρθρ.11.-Εις Επιτροπάς υφισταμένας παρ’ οιωδήποτε Υπουργείω ή παρ’ αυτού συγκροτουμένας, προς μελέτην, εισήγησιν και λήψιν αποφάσεων και μέτρων επί παντός θέματος, σχέσιν έχοντος με το κυκλοφοριακόν, μετέχει και εκπρόσωπος του Υπουργείου Δημοσίας Τάξεως, οριζόμενος εκάστοτε υπό του κατ’ αυτό Υπουργού.

[Source: greek_legal_code_raptarchis | Tokens: 4053]